
AL

În conformitate cu prevederile Regulamentului Camerei Deputaţilor, vă înaintăm, alăturat, Raportul înlocuitor asupra proiectului de Lege pentru aprobarea Ordonanţei Guvernului nr.116/1998 privind instituirea regimului special pentru activitatea de transport maritim internaţional.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

Prezentul raport înlocuieşte

Raportul trimis cu nr.443 din 11.10.2000

RAPORT   ÎNLOCUITOR

asupra proiectului de Lege pentru aprobarea Ordonanţei Guvernului nr.116/1998 privind instituirea 

regimului special pentru activitatea de transport maritim internaţional



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.443 din 26 ianuarie 1999, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.116/1998 privind instituirea regimului special pentru activitatea de transport maritim internaţional.



Ordonanţa a fost adoptată ca o măsură de sprijin acordat de stat pentru companiile de navigaţie maritimă.



Ordonanţa a fost avizată favorabil de Consiliul Legislativ, cu nr.655 din 24 august 1998.



Proiectul de lege pentru aprobarea ordonanţei a fost adoptat de Senat cu modificări, în şedinţa din 28 decembrie 2000.



Comisia pentru politică externă, cu nr.XVIII/13/232/17.02.1999, Comisia pentru buget, finanţe şi bănci, cu nr.65/18.02.1999 şi Comisia juridică, de disciplină şi imunităţi, cu nr.443/28.01.1999, au avizat favorabil proiectul de lege în forma adoptată de Senat.



Proiectul de lege a fost dezbătut în şedinţa comisiei din data de 11 octombrie 2000.



În urma examinării proiectului de lege, Comisia pentru industrii şi servicii a hotărât să propună respingerea proiectului de lege.



Ca urmare a dispoziţiei Biroului Permanent al Camerei Deputaţilor, Comisia pentru industrii şi servicii a reexaminat proiectul de lege ţinând seama de reglementările naţionale şi directivele Comunităţii Europene în domeniu.



2. Prin obiectul de reglementare şi conţinutul său, proiectul de lege face parte din categoria legilor ordinare.



3. Reexaminarea proiectului de lege a avut loc în şedinţa comisiei din data de 7 aprilie 2004.



La lucrările comisiei au participat specialişti din cadrul Ministerului Transporturilor, Construcţiilor şi Turismului.



Raportul comisiei a fost adoptat în unanimitate.



4. La lucrările comisiei au fost prezenţi 20 de deputaţi din totalul de 25 de deputaţi, membri ai comisiei.



5. Având în vedere prevederile Reglementării Comisiei Europene nr.1540/98 privind stabilirea de noi regulamente pentru subvenţionarea construcţiei de nave, a Ordinului Consiliului Concurenţei nr.176 din 24 octombrie 2003 pentru punerea în aplicare a Instrucţiunilor privind autorizarea ajutoarelor de stat în domeniul transportului aerian şi a Instrucţiunilor privind autorizarea ajutoarelor de stat în domeniul transportului maritim, publicat în Monitorul Oficial al României nr.806 din 17 noiembrie 2003 şi a Legii nr.571/2003 privind Codul fiscal, Comisia pentru industrii şi servicii propune admiterea proiectului de lege cu următoarele modificări şi completări:



- acordarea de facilităţi pentru dezvoltarea flotei sub pavilion român, atât pentru navele maritime cât şi pentru cele de navigaţie interioară;



- stabilirea facilităţilor care se pot acorda pentru dezvoltarea flotei sub pavilion român;



- eliminarea unor prevederi care sunt reglementate prin alte acte normative, în special prin Ordonanţa Guvernului nr.42/1997 privind transportul naval, aprobată prin Legea nr.412/2003 cu modificările şi completările ulterioare;



- eliminarea prevederilor care urmează a fi introduse în regulamentul de aplicare a prevederilor ordonanţei, care se aprobă prin hotărâre de Guvern.

A M E N D A M E N T E    A D M I S E



În urma dezbaterilor, membrii Comisiei pentru industrii şi servicii au hotărât să propună plenului Camerei Deputaţilor adoptarea proiectului de lege cu amendamente admise.

	  Nr.

crt.
	Text adoptat de Senat


	Amendamente admise
	Motivaţie

	0
	1
	2
	3

	1.
	LEGE

pentru aprobarea Ordonanţei Guvernului nr. 116/1998 privind instituirea regimului special pentru activitatea de transport maritim internaţional


	Nemodificat
	

	2.
	Articol unic. - Se aprobă Ordonanţa Guvernului nr. 116 din 27 august 1998 privind instituirea regimului special pentru activitatea de transport maritim internaţional, emisă în temeiul art. 1 pct. 12 lit. f) din Legea nr. 148/1998 privind abilitarea Guvernului de a emite ordonanţe, publicată în Monitorul Oficial al României, Partea I, nr. 326 din 29 august 1998, cu următoarele modificări.


	Art.I. - Se aprobă Ordonanţa Guvernului nr. 116 din 27 august 1998 privind instituirea regimului special pentru activitatea de transport maritim internaţional, emisă în temeiul art. 1 pct. 12 lit. f) din Legea nr. 148/1998 privind abilitarea Guvernului de a emite ordonanţe, publicată în Monitorul Oficial al României, Partea I, nr. 326 din 29 august 1998, cu următoarele modificări şi completări:

	

	3.
	ORDONANŢĂ

 privind instituirea regimului special pentru activitatea de transport maritim 
	1. Titlul ordonanţei va avea următorul cuprins:

ORDONANŢĂ

 privind dezvoltarea şi modernizarea 

parcului de nave sub pavilion român
	Titlul ordonanţei trebuie să reflecte conţinutul acesteia.


	0
	1
	2
	3

	
	internaţional 

	destinate transportului public


	

	4. 
	Capitolul I

Dispoziţii Generale


	2. Titlul capitolului I se abrogă.


	

	5. 
	Art. 1. – Prin prezenta ordonanţă se instituie un regim special pentru activitatea de transport maritim internaţional, denumit în continuare regim special maritim.


	3. Articolul 1 va avea următorul cuprins:

“Art. 1. - Prezenta ordonanţă are drept scop acordarea unor facilităţi şi a unui sprijin financiar pentru modernizarea şi dezvoltarea parcului de nave sub pavilion român, pentru creşterea prestigiului pavilionului român pe piaţa internaţională a transportului naval, atragerea de noi venituri la bugetul de stat şi asigurarea liberei circulaţii a forţei de muncă angajate în transportul naval.

(2) În sensul prezentei ordonanţe prin navă sub pavilion român se înţelege o navă, destinată transportului public, care arborează pavilion român şi este operată de un operator de transport naval, persoană juridică română, denumit în continuare operator.”


	Aplicarea prevederilor atât pentru navele maritime cât şi pentru navele de navigaţie interioară.

	6. 
	Art. 2.  – În sensul prezentei ordonanţe, prin transport maritim internaţional se înţelege transportul efectuat cu nave maritime între un port românesc şi un port situat într-o altă ţară sau între două porturi situate în ţări diferite. Platformele marine de foraj şi/sau de extracţie româneşti amplasate în apele teritoriale ale României sau în zona economică exclusivă vor avea regimul juridic similar cu cel aplicabil porturilor româneşti.


	4. Articolul 2 se abrogă.
	Corespunzător extinderii prevederilor la întregul parc de nave sub pavilion român destinat transportului public.

	7. 
	CAPITOLUL II

Regimul special maritim


	5. Titlul capitolului II se abrogă.


	Nu mai există regim special maritim.

	8. 
	Art. 3. – (1) Regimul special maritim instituit prin prezenta ordonanţă se aplică pentru activitatea de transport maritim internaţional de mărfuri şi de persoane, efectuată cu nave maritime autopropulsate.

(2) Activitatea de transport maritim internaţional poate fi desfăşurată numai de companii de navigaţie care deţin, în totalitate, nave aflate în proprietate sau navlosite ca nave nude (bareboat), pe o perioadă de cel puţin un an, înmatriculate în registrul matricol al căpităniei de port stabilite de Ministerul Transporturilor. 


	6. Articolul 3 se abrogă.
	Idem

	9. 
	Art. 4. - (1) Prin navlosirea unei nave, ca navă nudă, se înţelege închirierea navei în baza unui contract specific de „bareboat”, încheiat între proprietarul navei şi un navlositor, denumit în continuare operator, în scopul folosirii navei pentru o perioadă determinată de timp. 

(2) În baza contractului de navlosire prevăzut la alin. (1), operatorul primeşte dreptul de posesie şi de folosinţă completă în exploatarea maritimă comercială a navei, inclusiv dreptul de a angaja comandantul şi echipajul navei pe durata contractului.

(3) Pe durata contractului de navlosire sunt în sarcina operatorului, între altele :

a) plata chiriei către proprietar în cuantumul şi modalităţile stabilite prin contractul de navlosire ;

b) întreţinerea navei şi efectuarea reparaţiilor, cu excepţia reparaţiilor şi înlocuirilor necesare datorate unor vicii ascunse, care vor face obiectul unor înţelegeri între părţi ;

c) cheltuielile de exploatare a navei

d) asigurarea navei

e) recrutarea echipajului, plata salariilor şi, după caz, a diurnelor, hrana şi condiţiile de viaţă la bord;

f) constituirea de garanţii în vederea plăţii salariilor şi a altor drepturi băneşti pentru echipaj. 

(4) Pe toată durata contractului de navlosire proprietarul îşi păstrează dreptul de dispoziţie asupra navei, are drept de control asupra modului în care se asigură integritatea navei şi respectarea de către operator a tuturor clauzelor contractuale.

(5) Creditorii operatorului se vor îndrepta în egală măsură împotriva proprietarului navei pentru datoriile contractate de operator şi neonorate de către acesta. Termenul de prescripţie pentru creanţele decurgând din activitatea de transport maritim internaţional este de 5 ani de la data stabilirii obligaţiei de plată. 


	7. Articolul 4 se abrogă.
	Nu este necesară definiţia în cuprinsul ordonanţei.

	10. 
	Art. 5. – Regimul special maritim reprezintă un ansamblu de facilităţi acordate companiilor de navigaţie maritimă, care desfăşoară activitate de transport maritim internaţional, acţionarilor sau deţinătorilor de părţi sociale la aceste companii, navelor şi personalului navigant din cadrul acestor companii. 


	5. Articolul 5 va avea următorul cuprins:

„Art. 5. – (1) Pentru aducerea la îndeplinire a prevederilor art.1, operatorii beneficiază de facilităţi fiscale precum şi de sprijinul financiar al statului.

(2) În conformitate cu prevederile alin.(1), se pot acorda următoarele facilităţi:

a) neimpozitarea profitului, pentru un număr limitat de ani, realizat prin vânzarea de nave, cu condiţia ca acest profit să fie reinvestit în achiziţia de nave noi sau în modernizarea celor existente;

b) aplicarea amortizării accelerate la navele noi;

c) înlocuirea impozitului pentru profit cu un impozit anual fix, taxa pe tonaj;

d) scutirea de la plata taxelor vamale pentru echipamente şi piese de schimb destinate reparării, modernizării şi construcţiei navelor;

e) acordarea regimului de mărfuri de export pentru livrările de combustibil, lubrifianţi şi alte materiale consumabile utilizate de nave în voiaje internaţionale.

(3) Facilităţile prevăzute la alin.(2) se acordă în conformitate cu legislaţia în vigoare.
(4) Sprijinul financiar din partea statului se poate acorda pentru modernizarea navelor şi pentru construcţii noi.


	Detalierea facilităţilor care se pot acorda operaţiunilor de transport naval.

	11. 
	Art. 6. – Companiile de navigaţie maritimă care îşi desfăşoară activitatea în regimul special maritim sunt scutite de plata următoarelor impozite şi taxe pe toată perioada înregistrării în acest regim: 

a) impozitul pe profit;

b) taxa pe valoare adăugată şi taxele vamale pentru bunurile importate utilizate pentru modernizarea, repararea şi exploatarea navelor;

c) taxa pe valoare adăugată şi taxele vamale pentru navele importate în întregul lor şi pentru echipamentele, subansamblurile şi materialele procurate din import pentru construcţia de nave noi;

d) accizele pentru produsele utilizate tehnic şi consumate pentru exploatarea navelor;

e) taxa asupra mijloacelor de transport, pentru navele care le aparţin.   


	9. Articolul 6 se abrogă.
	Facilităţile acordate companiilor de navigaţie sunt prevăzute la art.5.

	12. 
	Art. 7. Livrările de bunuri din ţară destinate utilizării sau încorporării în navele aflate în proprietatea companiilor de navigaţie sau operate de acestea, livrările de nave, în întregul lor, acestor companii, precum şi prestaţiile de servicii efectuate acestor nave sunt supuse cotei zero de taxă pe valoarea adăugată.


	10. Articolul 7 se abrogă.


	Preluat la art.5.

	13. 
	Art. 8. – Acţionarii şi asociaţii, persoane fizice sau juridice, cărora li se cuvin dividende pentru capitalul pe care l-au atribuit spre valorificare companiilor de navigaţie care funcţionează în regim special maritim, sunt exoneraţi de plata impozitului pe dividendele aferente profitului realizat din activitatea de transport maritim internaţional, cu condiţia ca, în anul respectiv, compania de navigaţie să realizeze cheltuieli de investiţii sau rambursări de credite contractate în vederea achiziţionării de nave maritime de transport şi/sau de echipamente/instalaţii necesare dotării/modernizării acestora, cheltuieli care determină diminuarea profitului cu cel puţin o treime.


	11. Articolul 8 se abrogă.
	Nu mai există regim special maritim.

	14. 
	Art. 9. – (1) Companiile de navigaţie care sunt înregistrate în regimul special maritim sunt obligate la plata unei taxe anuale pe tonajul net al fiecărei nave aflate în operarea sa.

(2) În cazul în care o companie de navigaţie operează o navă navlosită ca navă nudă, proprietate a unei alte companii de navigaţie înregistrate în regimul special maritim, obligaţia de plată a taxei anuale pe tonajul net revine companiei care operează nava.

(3) Taxa anuală pe tonajul net al navelor se va face venit la bugetul de stat. Metodologia de calcul al taxei anuale pe tonajul net al navelor şi a altor taxe este prevăzută în anexa la prezenta ordonanţă.

(4) Taxa anuală pe tonajul net al navelor se poate plăti integral, la începutul anului, sau în cote semestriale, înainte de începerea fiecărui semestru. Pentru navele nou introduse în regimul special maritim, cota semestrială se plăteşte integral la data înscrierii menţiunii, prevăzută la art. 10 alin. (5), pentru semestrul în curs.

(5) Neplata taxei anuale pe tonajul net la termenul legal atrage perceperea de majorări de întârziere, potrivit legislaţiei fiscale în vigoare.


	12. Articolul 9 se abrogă.
	Idem

	15. 
	Art. 10. – (1) Evidenţa companiilor de navigaţie care au solicitat funcţionarea în regim special maritim şi care îndeplinesc condiţiile de funcţionare în acest regim se face prin înregistrare în registrul de regim special maritim, ţinut de Ministerul Transporturilor.

(2) Pentru înregistrarea companiilor de navigaţie în registrul de regim special maritim, se percepe taxa prevăzută la lit. B din anexa la prezenta ordonanţă.

(3) Taxa se plăteşte anticipat şi constituie venit la bugetul de stat.

(4) Neefectuarea operaţiunii de înregistrare în registrul de regim special maritim, ulterior perceperii taxei, atrage restituirea acesteia.

(5) Evidenţa navelor aflate în proprietatea companiilor de navigaţie prevăzute la alin. (1) sau care sunt operate de acestea se face prin înscrierea menţiunii în registrul matricol al navelor, ţinut de căpitănia de port stabilită de Ministerul Transporturilor. Companiile de navigaţie vor solicita înscrierea acestei menţiuni cu avizul prealabil al Ministerului Transporturilor.

(6) În registrul de regim special maritim se înregistrează denumirea şi sediul, capitalul social, numărul de înmatriculare la Oficiul registrului comerţului, codul fiscal, numele, adresa şi cetăţenia acţionarilor principali, ale directorilor şi administratorilor companiei de navigaţie.


	13. Articolul 10 se abrogă.
	Idem

	16. 
	CAPITOLUL III

Administrarea regimului special maritim


	14. Titlul capitolului III se abrogă.


	

	17. 
	Art. 11. – (1) Punerea în aplicare a prevederilor prezentei ordonanţe şi administrarea regimului special maritim se vor face de către Ministerul Transporturilor prin Inspectoratul Navigaţiei Civile.

(2) Serviciile prestate de Inspectoratul Navigaţiei Civile sunt considerate servicii publice şi se prestează pentru companiile de navigaţie, la cererea acestora, contra unor taxe şi tarife prevăzute în anexa la prezenta ordonanţă.

(3) Forma şi conţinutul documentelor utilizate în cadrul regimului special maritim sunt stabilite prin ordin al ministrului transporturilor. 


	15. Articolul 11 se abrogă.

______

______
	Alineatul (1) a fost preluat la art.35.

Prevederile alineatelor (2) şi (3) se regăsesc în OG nr.42/1997 privind transportul naval.



	18. 
	Art. 12. – Certificatele de clasificare ale navei şi echipamentelor acesteia, care atestă buna stare de navigabilitate, cerute de acordurile şi convenţiile internaţionale la care România este parte, se eliberează de către o societate de clasificare agreată de Ministerul Transporturilor.


	16. Articolul 12 se abrogă.
	Preluat la art.14.

	19. 
	CAPITOLUL IV

Înregistrarea companiilor de navigaţie


	17. Titlul capitolului IV se abrogă.


	

	20. 
	Art. 13. – (1) Pentru a fi admisă să funcţioneze în regimul special maritim, compania de navigaţie trebuie să îndeplinească cumulativ următoarele condiţii:

a) să fie înfiinţată ca persoană juridică română şi organizată ca societate comercială;

b) să aibă ca obiect de activitate numai transportul maritim de mărfuri şi/sau de persoane;

c) să îndeplinească toate cerinţele impuse de acordurile şi convenţiile internaţionale la care România este parte, aplicabile transportului maritim, dovada conformităţii se face cu certificate eliberate de Ministerul Transporturilor.

(2) La înregistrarea în regim special maritim, companiei de navigaţie i se eliberează de către Ministerul Transporturilor un certificat de funcţionare în regimul special maritim, certificat care reprezintă şi autorizaţia de funcţionare prevăzută de reglementările privind navigaţia civilă. 


	18. Articolul 13 se abrogă.
	Preluat la art.14.

	21. 
	Art. 14. Companiile de navigaţie care au obţinut certificatul de funcţionare în regimul special maritim pot opera navele numai dacă sunt îndeplinite cumulativ următoarele condiţii:

a) să fie proprietatea acestora sau să fie navlosite de acestea ca nave nude pe o perioadă de cel puţin un an;

b) tonajul brut al navei, calculat conform Convenţiei internaţionale din 1969 asupra măsurării tonajului navelor, trebuie să fie mai mare de 500 t;

c) să aibă clasa acordată de o societate de clasificare agreată de Ministerul Transporturilor;

d) să îndeplinească condiţiile de înmatriculare şi de acordare a dreptului de arborare a pavilionului român, stabilite prin reglementările în vigoare;

e) să aibă contract cu o autoritate de decontare pentru serviciile de radiocomunicaţii efectuate de staţia de radiocomunicaţii montată la bordul navei;

f) să aibă înscrisă menţiunea de funcţionare în regim special maritim în registrul matricol al căpităniei de port stabilite de Ministerul Transporturilor;

g) să aibă constituită garanţia bănească, în scopul acoperirii salariilor şi a cheltuielilor cu repatrierea în cazul incapacităţii de plată a companiei de navigaţie, pentru fiecare navă aflată în operarea sa.


	19. Articolul 14 va avea următorul cuprins : 

„Art. 14. - (1) Pentru ca un operator să poată beneficia de facilităţile prevăzute la art.5 alin.(2), trebuie să îndeplinească cumulativ următoarele criterii:

a) să aibă navele în proprietate sau închiriate în bareboat pe o perioadă de cel puţin un an sau în contract de leasing cu clauză de cumpărare;

b) navele prevăzute la lit.a) să arboreze pavilionul român;
c) navele să deţină certificat de conformitate cu normele tehnice de construcţie obligatorii eliberat de Autoritatea Navală Română  sau certificatul de clasă eliberat de o societate de clasificare agreată de Ministerul Transporturilor, Construcţiilor şi Turismului;

d) să deţină certificatele emise de Autoritatea Navală Română sau de către o organizaţie cu care Ministerul Transporturilor, Construcţiilor şi Turismului a încheiat convenţii de lucru în acest sens, care atestă conformitatea cu prevederile acordurilor şi convenţiilor internaţionale la care România este parte.

(2) Facilităţile prevăzute la art.5 alin.(2) se acordă numai pentru următoarele categorii de nave:

a) nave maritime cu un tonaj brut mai mare de 500 t, calculat conform Convenţiei internaţionale din 1969 asupra măsurării tonajului navelor;
b) nave de navigaţie interioară cu o capacitate de încărcare pentru  transport marfă de minimum 900 tone; 

c) remorchere şi împingătoare de navigaţie interioară cu o putere a motoarelor de propulsie de minimum 368 kw;

d) nave de pasageri de navigaţie interioară cu o capacitate de transport de cel puţin 20 de persoane;

e) nave de navigaţie interioară autopropulsate cu o capacitate de încărcare de minimum 900 tone şi puterea motoarelor de propulsie de cel puţin 368 kW.”

______

______

______


	Completare cu navele de navigaţie interioară.

	22. 
	Art. 15. – (1) Retragerea certificatului de funcţionare în regim special maritim şi radierea din registrul de regim special al companiilor de navigaţie se fac în următoarele situaţii:

a) la cererea companiei de navigaţie;

b) când nu sunt îndeplinite condiţiile prevăzute la art. 13 alin. (1);

c) când numărul rapoartelor, având ca obiect deficienţe majore care au condus la reţinerea navelor, rezultate în urma inspecţiilor făcute de autorităţile competente din ţară sau din porturile străine, la navele companiei de navigaţie, primite de către Inspectoratul Navigaţiei Civile, dovedesc nerespectarea sistematică a cerinţelor convenţiilor internaţionale la care România este parte;

d) la sesizarea proprietarului navei asupra nerespectării de către operator a prevederilor art. 4 alin (3), art. 17 şi art. 20 alin. (2) sau când se constată că nu mai sunt îndeplinite condiţiile prevăzute la art. 14;

e) când a fost dovedită prin hotărâre definitivă de condamnare săvârşirea infracţiunii de fals intelectual, prevăzută de legea contabilităţii nr. 82/1991, cu modificările şi completările ulterioare, cu ştiinţă, de înregistrări inexacte, precum şi omisiunea, cu ştiinţă, a înregistrărilor în contabilitate având drept consecinţă denaturarea veniturilor, cheltuielilor, rezultatelor financiare şi elementelor patrimoniale care se reflectă în bilanţul contabil al companiei de navigaţie.
(2) Constatarea faptelor prevăzute la alin. (1) lit. b) şi c) se face de către personalul cu atribuţii de inspecţie şi control din cadrul Ministerului Transporturilor şi Inspectoratul navigaţiei Civile, iar a celor prevăzute la alin. (1) lit. d) se face de către proprietarul navei, respectiv de către personalul cu atribuţii de inspecţie şi control din cadrul Ministerului Transporturilor, Ministerul finanţelor şi Inspectoratul Navigaţiei Civile, prin acte de constatare sau de verificare.


	20. Articolul 15 se abrogă.
	Nu mai există regim special.

	23. 
	Art. 16. – Radierea menţiunii de funcţionare în regimul special maritim din registrul matricol al căpităniei de port stabilite de Ministerul Transporturilor se face în următoarele situaţii:

a) la cererea companiei de navigaţie, în cazul transferării, dezmembrării sau pierderii totale a navei, în urma unui naufragiu, incendiu sau a unei eşuări;

b) la retragerea certificatului de funcţionare în regim special maritim al companiei de navigaţie care operează nava. 


	21. Articolul 16 se abrogă.
	Idem

	24. 
	Art. 17. – Companiile de navigaţie înregistrate în regimul special maritim sunt obligate să prezinte anual Ministerului Transporturilor un raport de auditare efectuat de o societate de audit financiar agreată de Ministerul Transporturilor. Raportul se prezintă după întocmirea bilanţului contabil, înainte de data plăţii cotei aferente semestrului II a taxelor anuale pe tonajul navelor. 


	22. Articolul 17 se abrogă.
	Idem

	25. 
	Art. 18. – Recunoaşterea organizaţiilor pentru clasificarea, emiterea de certificate de conformitate cu acordurile şi convenţiile internaţionale la care România este parte şi pentru audit financiar se face pe baza îndeplinirii criteriilor de competenţă stabilite de Ministerul Transporturilor. 


	23. Articolul 18 se abrogă.
	Prevederile referitoare la clasificare şi certificate de conformitate se regăsesc în Ordonanţa Guvernului nr.42/1997 privind transportul naval.



	26. 
	CAPITOLUL V

Dispoziţii cu privire la personalul navigant de pe navele operate de companiile de navigaţie care funcţionează în regimul special maritim

Art. 19. – (1) Comandantul, şeful mecanic şi secundul fiecărei nave trebuie să fie cetăţeni români care deţin brevete eliberate de Ministerul Transporturilor.

(2) Personalul navigant, în afara personalului prevăzut la alin. (1), trebuie să fie format în proporţie de cel puţin 50 % de cetăţeni români care deţin brevete sau certificate de capacitate eliberate de Ministerul Transporturilor.

(3) Personalul navigant străin trebuie să deţină certificate în conformitate cu prevederile acordurilor şi convenţiilor internaţionale la care România este parte, eliberate de către autorităţile maritime din ţările care au ratificat sau au aderat la acestea.

(4) Personalul navigant străin este îmbarcat la bordul navelor operate în regimul special maritim de către compania de navigaţie, în baza unei cereri adresate, în timp util Inspectoratului Navigaţiei Civile, care va emite un document de conformitate. Cererea va fi însoţită de următoarele documente:

a) brevetul sau certificatul de capacitate;

b) contractul de angajare;

c) certificatul de sănătate.

(5) În situaţii temeinic justificate, Inspectoratul Navigaţiei Civile poate aproba utilizarea de personal străin pentru funcţiile prevăzute la alin. (1) sau peste proporţia prevăzută la alin. (2), pentru o perioadă de cel mult 90 de zile. 

Art. 20. – (1) Contractele de muncă ale personalului navigant se încheie cu respectarea condiţiilor stipulate de legislaţia română şi convenţiile internaţionale la care România este parte şi se înregistrează la instituţiile prevăzute de lege, precum şi la căpitănia de port stabilită de Ministerul Lucrărilor Publice, Transporturilor şi Locuinţei.

(2) Compania de navigaţie este obligată să asigure condiţiile de viaţă şi de hrană la bordul navelor pe toată durata serviciului, în conformitate cu prevederile acordurilor şi convenţiilor internaţionale la care România este parte şi cu legislaţia română aplicabilă.  

Art. 21. Companiile care angajează personal navigant român în proporţie mai mare decât minimul stabilit la art. 19 alin. (2) beneficiază de o diminuare a taxei anuale pe tonaj, calculată conform prevederilor din anexa care face parte integrantă din prezenta ordonanţă.

Art. 22. – (1) Timpul normal de muncă la bordul navelor nu va fi mai mare de 8 ore pe zi sau 40 de ore pe săptămână.

(2) Timpul suplimentar de muncă trebuie să fie calculat astfel încât numărul total de ore lucrate să nu depăşească 14 ore pe zi. Media numărului total de ore lucrate nu trebuie să depăşească 56 de ore pe săptămână pe o perioadă de cel mult un an.

(3) Plata pentru orele de muncă suplimentare se va stabili de comun acord de către părţi.  

Art. 23. – Este interzisă organizarea grevei la bordul navelor înmatriculate în regimul special maritim în situaţia în care navele se află în afara apelor teritoriale ale României.


	24. Capitolul V se abrogă.

	Prevederile cap.V se regăsesc în O.G. nr. 42/1997 privind transportul naval, aprobată cu modificări şi completări prin Legea nr. 412/2002.



	27. 
	CAPITOLUL VI

Încurajarea înnoirii şi dezvoltării capacităţii de transport


	25. Titlul capitolului VI se abrogă.

	

	28. 
	Art. 24. - Înnoirea şi dezvoltarea capacităţii de transport maritim sub pavilion român, în cadrul regimului special maritim, sunt încurajate de stat pe baza unor programe de dezvoltare stabilite de Guvern.  


	26. Articolul 24 va avea următorul cuprins:

„Art. 24. - Statul acordă sprijin financiar pentru modernizarea şi dezvoltarea parcului de nave care arborează pavilion român, pe baza unor programe de modernizare şi dezvoltare elaborate de Ministerul Transporturilor, Construcţiilor şi Turismului şi aprobate de Guvern.”


	S-a extins domeniul de aplicare. 

	29. 
	Art. 25. – (1) Din Fondul la dispoziţia Guvernului, constituit din vărsăminte din privatizare, prin hotărâre a Guvernului, se poate finanţa achiziţionarea unor nave maritime de transport, cuprinse în programul de dezvoltare prevăzut la art. 24, în limita a 25 % din preţul de achiziţie al acestora.

(2) Această finanţare se asigură în completarea surselor constituite de către compania de navigaţie şi este nerambursabilă, cu excepţia situaţiilor prevăzute la art. 34.


	27. La articolul 25, alineatul (1) va avea următorul cuprins:

„Art. 25. – (1) Sprijinul financiar al statului pentru modernizarea şi dezvoltarea parcului de nave sub pavilion român, se acordă în limita a 25% din preţul de achiziţie a navelor noi respectiv din valoarea lucrărilor de modernizare, în următoarele cazuri: 

a) construcţii de nave noi în şantierele navale româneşti;

b) modernizarea navelor existente pentru aducerea acestora la standardele tehnice ale Uniunii Europene privind siguranţa navigaţiei şi prevenirea poluării.

Nemodificat
	Programul de achiziţii trebuie să se reducă la nave noi, nu second-hand.



	30. 
	Art. 26. – (1) În programele de dezvoltare se vor cuprinde achiziţionări de nave maritime de transport care pot funcţiona în regimul special.

(2) Pentru navele care se vor construi în şantierele navale din ţară, documentaţia tehnică va fi avizată de o societate de clasificare agreată de Ministerul Transporturilor, care va emite certificatul de clasă şi certificatele de conformitate prevăzute de convenţiile internaţionale la care România este parte.

(3) Pentru navele care se vor achiziţiona din import documentaţia va fi avizată de o societate de clasificare agreată de Ministerul Transporturilor, care va emite şi certificatul de clasă, iar certificatele de conformitate cu convenţiile internaţionale aplicabile vor fi emise de Ministerul Transporturilor sau de alte organe ale administraţiei centrale de stat abilitate prin lege, de Registrul Naval Român, sau de o organizaţie recunoscută de Ministerul Transporturilor.

	28. Articolul 26 se abrogă.


	Preluat la art.25 alin.(1).

	31. 
	Art. 27. – Programele de dezvoltare a capacităţii de transport maritim vor fi elaborate de Ministerul Transporturilor şi vor fi aprobate de Guvern în limita sumelor disponibile, până la data de 1 august a fiecărui an, pentru finanţare în anul următor. Ultimul program de dezvoltare se va putea aproba de Guvern în anul 2010.


	29. Articolul 27 va avea următorul cuprins:

„Art. 27. – Programele de modernizare şi dezvoltare a parcului de nave sub pavilion român, denumite în continuare programe, vor fi elaborate de Ministerul Transporturilor, Construcţiilor şi Turismului şi vor fi aprobate de Guvern până la data de 1 august a fiecărui an, pentru finanţare în anul următor, în funcţie de resursele financiare.

(2) Resursele pentru acordarea sprijinului financiar se asigură din:

a) fonduri bugetare;

b) fonduri atrase;

c) credite;

d) programe de finanţare externă.”


	Extinderea domeniului de aplicare.

	32. 
	Art. 28. – Ministerul Transporturilor va putea cuprinde în proiectele programelor de dezvoltare, la solicitarea companiilor de navigaţie înregistrate în regimul special maritim, acele nave pentru care a fost dovedită, printr-un studiu de fezabilitate, eficienţa economică în exploatare pe o relaţie de transport de interes pentru România sau care valorifică potenţialul porturilor maritime româneşti.  


	30. Articolul 28 va avea următorul cuprins:

„Art. 28. – Ministerul Transporturilor, Construcţiilor şi Turismului va cuprinde în proiectele programelor de modernizare şi dezvoltare solicitările operatorilor pentru acele nave pentru care a fost dovedită, printr-un studiu de fezabilitate, eficienţă economică în exploatare pe o relaţie de transport intern sau internaţional de interes pentru România sau care valorifică potenţialul porturilor româneşti.


	Extinderea domeniului de aplicare

	33. 
	Art. 29. – Companiile de navigaţie care solicită cuprinderea unor nave în programele de dezvoltare vor depune la Ministerul Transporturilor o cerere însoţită de studiul de fezabilitate al navei şi de documentaţia tehnică preliminară avizată de Registrul Naval Român sau, după caz, de o altă societate de clasificare agreată de Ministerul Transporturilor, precum şi dovada constituirii celorlalte sume necesare achiziţiei navei.  


	31. Articolul 29 va avea următorul cuprins:

„Art. 29. – Operatorii care solicită includerea în programele de modernizare şi dezvoltare vor depune la Ministerul Transporturilor, Construcţiilor şi Turismului o cerere însoţită de studiul de fezabilitate al navei, documentaţia tehnică avizată de Autoritatea Navală Română, precum şi dovada constituirii resurselor financiare proprii în cuantum de minimum 75%.”
	Precizare necesară.

	34. 
	Art. 30. – Ministerul Transporturilor are obligaţia ca, în termen de 60 de zile, să elibereze companiei de navigaţie un răspuns din care să rezulte acceptarea, înscrierea preliminară a navei şi cuantumul alocaţiei propuse în proiectul programului de dezvoltare al anului în care nava urmează să fie livrată sau, după caz, refuzul motivat.


	32. Articolul 30 va avea următorul cuprins:

„Art. 30. – Ministerul Transporturilor, Construcţiilor şi Turismului are obligaţia ca în termen de 60 de zile de la data depunerii cererii să răspundă operatorilor în legătură cu acceptarea includerii în programe sau, după caz, refuzul motivat.”


	Precizare necesară.

	35. 
	Art. 31. – După stabilirea de către Guvern a programului de dezvoltare a capacităţii de transport maritim şi aprobarea finanţării acestuia prin legea anuală a bugetului de stat, Ministerul Transporturilor va comunica companiei de navigaţie beneficiare, în termen de 10 zile, un document în care se menţionează cuantumul alocaţiei stabilite pentru fiecare navă şi termenul după care se poate elibera aceasta. Pentru alocaţia stabilită, Ministerul Transporturilor va încheia un contract cu compania de navigaţie beneficiară. 


	33. Articolul 31 va avea următorul cuprins:

„ Art. 31. – După aprobarea de către Guvern a programului de modernizare şi dezvoltare şi aprobarea finanţării acestuia prin legea anuală a bugetului de stat, Ministerul  Transporturilor, Construcţiilor şi Turismului va comunica operatorilor, în termen de 10 zile, un document în care se menţionează cuantumul sprijinului financiar şi condiţiile de acordare a acestuia. Pentru alocaţia stabilită, Ministerul Transporturilor, Construcţiilor şi Turismului va încheia un contract de finanţare cu operatorul beneficiar.”


	Precizare necesară.

	36. 
	Art. 32. – (1) Suma alocată pentru fiecare navă, prin programul anual de dezvoltare, se consideră ca plată datorată de către compania de navigaţie şantierului naval constructor sau furnizorului, înainte de livrarea navei, şi se va putea elibera de Ministerul Transporturilor o dată cu înmatricularea navei în registrul matricol al navelor şi emiterea certificatului de naţionalitate.

(2) Această sumă se va menţiona în registrul matricol în care va fi înmatriculată nava şi în certificatul de naţionalitate al navei sub formă de gaj/ipotecă a statului exigibilă numai în interiorul a 8 ani de la data înscrierii.

(3) La încheierea termenului de 8 ani, dacă nu a intervenit nici una din situaţiile prevăzute la art. 34, gajul/ipoteca se radiază, alocaţia fiind considerată stinsă. 


	34. La articolul 32, alineatul (1) va avea următorul cuprins:

„Art. 32. – (1) Suma alocată pentru fiecare navă prin programul anual de modernizare şi dezvoltare se consideră ca plată datorată de către operator şantierului naval constructor sau furnizorului de echipamente şi piese de schimb pentru modernizare şi se va elibera de Ministerul Transporturilor, Construcţiilor şi Turismului o dată cu înmatricularea navei în registrul matricol al navelor şi emiterea certificatului de naţionalitate, în cazul navelor noi, sau a semnării procesului verbal de terminare a lucrărilor de modernizare, în cazul navelor deja înmatriculate.

(2) Această sumă se va menţiona în registrul matricol în care este înmatriculată nava şi în certificatul de naţionalitate al navei sub formă de gaj/ipotecă a statului exigibilă numai în interiorul unei perioade de 8 ani de la data înscrierii.

(3) La încheierea termenului de 8 ani, dacă nu a intervenit nici una din situaţiile prevăzute la art.34, gajul/ipoteca aferentă sprijinului financiar acordat se consideră stinsă şi se radiază.
	S-a actualizat denumirea ministerului.

	37. 
	Art. 33. – (1) Sumele nefolosite până la data de 31 decembrie a fiecărui an vor fi returnate bugetului de stat, iar compania de navigaţie va putea beneficia de o nouă alocaţie numai în baza unui alt program anual de dezvoltare a capacităţii de transport maritim.

(2) Pentru alocaţia nefolosită compania de navigaţie va plăti penalităţi stabilite prin contractul prevăzut la art. 31.


	35. Articolul 33 se abrogă.
	Procedurile financiare sunt prevăzute la art.32.

	38. 
	Art. 34. – (1) Compania de navigaţie maritimă care a beneficiat de sprijinul statului prin programele de dezvoltare are obligaţia se păstreze nava înmatriculată în regimul special maritim cel puţin 8 ani şi să o asigure corespunzător valorii sale pentru corp şi maşini pentru toată această perioadă.

(2) Înstrăinarea sau scoaterea navei din regimul special maritim înainte de termenul de 8 ani va atrage după sine rambursarea către bugetul de stat a sumei primite.

(3) În cazul în care compania de navigaţie care a beneficiat de sprijinul statului se desfiinţează prin procedura falimentului, înainte de 8 ani de la eliberarea certificatului de naţionalitate al navei, statul este îndreptăţit să-şi recupereze sumele alocate prin programul de dezvoltare, întocmai ca o bancă finanţatoare.

(4) În situaţia pierderii totale a navei în caz de forţă majoră, înainte de termenul de 8 ani, compania de navigaţie va vărsa la bugetul de stat cota-parte din valoarea recuperată de la asigurător, corespunzătoare părţii din preţul navei acoperite de alocaţia primită prin programul de dezvoltare.

(5) Gajarea/ipotecarea navei, realizată cu sprijinul statului, în interiorul a 8 ani de la data înscrierii alocaţiei ca gaj/ipotecă a statului, se poate face numai cu acordul Ministerului Transporturilor.


	36. La articolul 34, alineatele (1), (2) şi (5) vor avea următorul cuprins:

„Art. 34. – (1) Operatorul care a beneficiat de sprijinul statului prin programele de modernizare şi dezvoltare are obligaţia se păstreze sub pavilion român cel puţin 8 ani, navele pentru care a beneficiat de facilităţile prevăzute în prezenta ordonanţă şi să le asigure corespunzător valorii pentru corp şi maşini pentru toată această perioadă.

(2) Scoaterea de sub pavilionul român înainte de termenul de 8 ani a navelor prevăzute la alin.(1), se va putea efectua numai după  rambursarea de către operator la bugetul de stat a sumei primite.

(3) În cazul în care operatorul care a beneficiat de sprijinul statului se desfiinţează prin procedura falimentului, înainte de 8 ani de la înscrierea în registrul matricol şi în certificatul de naţionalitate a sumei alocate conform prevederilor art.33 alin.(2), statul este îndreptăţit să recupereze sumele alocate întocmai ca o bancă finanţatoare, sumele respective fiind considerate obligaţii ale operatorilor faţă de bugetul de stat.

(4) În situaţia pierderii totale a navei în caz de forţă majoră, înainte de termenul de 8 ani, operatorul va vărsa la bugetul de stat cota parte din valoarea recuperată de la asigurator, corespunzătoare părţii din preţul navei acoperite de alocaţia primită prin programul de modernizare şi dezvoltare.

(5) Operatorul poate gaja/ipoteca, în interiorul perioadei de 8 ani, navele pentru care a beneficiat de sprijinul financiar al statului, numai cu acordul Ministerului Transporturilor, Construcţiilor şi Turismului.”


	Precizări necesare întrucât nu mai există regim special.

Pentru claritatea textului.

	39. 
	CAPITOLUL VII

Dispoziţii finale şi tranzitorii


	37. Titlul capitolului VII se abrogă.        


	

	40. 
	Art. 35. – Ministerul Transporturilor şi Ministerul Finanţelor exercită controlul asupra modului în care se aplică prevederile prezentei ordonanţe.


	38. Articolul 35 va avea următorul cuprins:

Art. 35. – Ministerul Transporturilor, Construcţiilor şi Turismului va asigura punerea în aplicare a prevederilor prezentei ordonanţe.

(2) Ministerul Transporturilor, Construcţiilor şi Turismului şi Ministerul Finanţelor Publice exercită controlul asupra modului în care se aplică prevederile prezentei ordonanţe.


	

	41. 
	Art. 36. – Anexa face parte integrantă din prezenta ordonanţă.


	Nemodificat


	

	42. 
	Art. 37. – Până la intrarea în vigoare a prezentei ordonanţe, Ministerul Transporturilor, cu avizul Ministerului Finanţelor, va elabora şi va supune spre aprobare Guvernului Regulamentul de aplicare a acesteia.


	Nemodificat


	

	43. 
	Art. 38. – Prezenta ordonanţă intră în vigoare la 60 de zile de la publicarea ei în Monitorul Oficial al României.


	Nemodificat


	

	44. 
	______
	39. După articolul 38 se introduce articolul 39 cu următorul cuprins:

Art.39. - În termen de 45 de zile de la publicarea în Monitorul Oficial al României, Partea I, a legii de aprobare a prezentei ordonanţe, la propunerea Ministerului Transporturilor, Construcţiilor şi Turismului, cu avizul Ministerului Finanţelor Publice, Guvernul va emite hotărârea de modificare şi completarea a Hotărârii Guvernului nr.302/1999 privind Regulamentul de aplicare a Ordonanţei Guvernului nr.116/1999, care se va publica în Monitorul Oficial al României, Partea I.


	

	45. 
	Metodologia

de calcul a taxei anuale pe tonajul net al navei

 şi a altor taxe

A. Taxa anuală pe tonajul net al navei

Tonajul net al navei se calculează conform "Convenţiei internaţionale din 1969 asupra măsurării tonajului navelor", la care România a aderat prin Decretul Consiliului de Stat nr.23/1976.

Taxa anuală pe tonajul net al navelor se calculează după cum urmează:

Taxa anuală = (Taxa bază + Taxa pe creşterea tonajului net) x k1, unde:

Taxa de bază este 100 $

Taxa pe creşterea tonajului net este:

                                                    Tonaj net           $

________________________________________

pentru fiecare tonă                   Sub 1500         0.4

pentru fiecare tonă 

adiţională între                        1501-3500        0.35

pentru fiecare tonă

adiţională între                         3501-5000       0.32

pentru fiecare tonă 

adiţională între                         5001-10000      0.3

pentru fiecare tonă

adiţională între                      10001-20000       0.2

pentru fiecare tonă

adiţională între                       20001-30000       0.1

pentru fiecare tonă

adiţională între                       30001-40000     0.07

pentru fiecare tonă

adiţională între                       40001-60000     0.05

pentru fiecare tonă                 Peste 60000     0.03

adiţională

k1 reprezintă coeficientul de vârstă şi are următoarele valori

vârsta navei                                                    k1

________________________________________

mai mică de 10 ani                                       0.75

între 11 şi 20 ani                                            1

între 21 şi 25 ani                                           1.1

mai mare de 25 ani                                       1.3

Vârsta navei reprezintă perioada de timp calculată de la data terminării construcţiei şi până la data de 1 ianuarie a anului pentru care se plăteşte taxa

Taxa se va achita în cote semestriale, înainte de începerea fiecărui semestru după cum urmează:

- până la data de 31 decembrie se achită 0.5 x Taxa anuală, aferentă anului următor,

- până la data de 30 iunie se achită 0.5 x Taxa anuală* - (1-k2) x Taxa anuală **, unde:

k2 reprezintă coeficientul de diminuare şi se calculează în funcţie de gradul de utilizare a personalului navigant român la bordul navei pe perioada anului calendaristic anterior, după cum urmează:

Nume nave

Nr.Total personal navigant utilizat

Nr. cetăţeni (obligatoriu)

Fond de timp aferent (2)  (zile)

Nr.cetăţeni români (real)

Fond de timp efectiv aferent (4)    (zile)

Grad de utilizare a personalului român = (5) / (3)

k2 = 1,2 - 0,2 x (6)

Fiecare companie va calcula taxa anuală pe tonajul net al fiecărei nave şi o va achita după obţinerea avizului din partea direcţiei de specialitate din cadrul Ministerului Transporturilor.

Pentru obţinerea avizului, compania de navigaţie va prezenta următoarele documente justificative pentru modul de calcul al acesteia:

- certificatul de tonaj, eliberat în conformitate cu convenţia internaţională,

- documentul din care să rezulte vârsta navei,

- documente din care să rezulte timpul de lucru efectiv la bordul navei pentru personalul navigant angajat.

Taxa anuală pe tonajul net al navei, calculată în dolari SUA, va fi achitată în lei la cursul de schimb al pieţei valutare comunicat de BNR în vigoare la data efectuării plăţii.

B. Taxa pentru înregistrarea companiei - 300 dolari SUA -, achitată în lei la cursul de schimb al pieţei valutare comunicat de BNR în vigoare la data efectuării plăţii.

C. Pentru operaţiunile de înregistrare a navelor, de înregistrare, transfer sau eliberare de ipoteci, de înregistrare provizorie a navelor sau de extindere a înregistrării provizorii, de transfer sau de radiere a navelor din registre sau pentru alte operaţiuni în legătură cu aplicarea prezentei ordonanţe se aplică taxele şi tarifele prevăzute de lege pentru navele sub pavilion român.

D. Pentru serviciile prestate de Registrul Naval Român, de societăţile de clasificare/instituţii autorizate de Ministerul Transporturilor se aplică tarifele proprii ale acestora.


	40. Anexa la Ordonanţa Guvernului nr.116/1998 se abrogă.
	

	46. 
	
	Art. II. -  Prezenta lege intră în vigoare în termen de 60 de zile de la data publicării ei în Monitorul Oficial al României., Partea I. 


	

	47. 
	
	Art. III. - Ordonanţa Guvernului nr. 116/1998 privind instituirea regimului special pentru activitatea de transport maritim internaţional, modificată şi completată prin prezenta lege, se va republica în Monitorul Oficial al României, Partea I, dându-se textelor numerotarea corespunzătoare.

